钦定古今图书集成/理学汇编/经籍典/第138卷 > 《汉韩婴诗外传二》 > 《巧言四》
## 钦定古今图书集成/理学汇编/经籍典/第138卷 > 《汉韩婴诗外传二》 > 《巧言四》

哀公问取人。孔子曰：“无取健，无取佞，无取口谗。健，骄
也。佞，谄也。谗，诞也。故弓调然后求劲焉，马服然后求
良焉，士信悫而后求知焉，士不信焉，又多知。譬之豺
狼，其难以身近也。《周书》曰：‘为虎傅翼也’。不亦殆乎？《诗》
曰：‘匪其止恭，惟王之卭’。”言其不恭其职事，而病其主
也。